Document ID: 31999D0412

ΑΠΟΦΑΣΗ ΤΗΣ ΕΠΙΤΡΟΠΗΣ
της 3ης Ιουνίου 1999
σχετικά με ερωτηματολόγιο για τις υποχρεώσεις αναφοράς των κρατών μελών δυνάμει του άρθρου 41 παράγραφος 2 του κανονισμού (ΕΟΚ) αριθ. 259/93 του Συμβουλίου
[κοινοποιηθείσα υπό τον αριθμό Ε(1999) 1456]
(1999/412/ΕΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΟΚ) αριθ. 259/93 του Συμβουλίου, της 1ης Φεβρουαρίου 1993, σχετικά με την παρακολούθηση και τον έλεγχο των μεταφορών αποβλήτων στο εσωτερικό της Κοινότητας καθώς και κατά την είσοδο και έξοδό τους(1), και ιδίως το άρθρο 41 παράγραφος 2,
την οδηγία 91/692/ΕΟΚ του Συμβουλίου, της 23ης Δεκεμβρίου 1991, για την τροποποίηση και τον εξορθολογισμό των εκθέσεων που αφορούν την εφαρμογή ορισμένων οδηγιών για το περιβάλλον(2), και ιδίως το άρθρο 6 αυτής,
Εκτιμώντας:
(1) ότι το άρθρο 41 παράγραφος 1 του κανονισμού (ΕΟΚ) αριθ. 259/93 απατεί από τα κράτη μέλη, πριν από τη λήξη έκαστου ημερολογιακού έτους, να συντάσσουν έκθεση σύμφωνα με το άρθρο 13 παράγραφος 3 της σύμβασης της Βασιλείας και να την αποστέλλουν στη γραμματεία της σύμβασης της Βασιλείας κοινοποιώντας αντίγραφο αυτής στην Επιτροπή·
(2) ότι το άρθρο 41 παράγραφος 2 του κανονισμού (ΕΟΚ) αριθ. 259/93 ορίζει ότι η Επιτροπή συντάσσει ανά τριετία, επί των ως άνω εκθέσεων, έκθεση σχετικά με την εφαρμογή του ανωτέρου κανονισμού εκ μέρους της Κοινότητας και των κρατών μελών·
(3) ότι το άρθρο 41 παράγραφος 2 του κανονισμού (ΕΟΚ) αριθ. 259/93 ορίζει ότι η Επιτροπή έχει το δικαίωμα να ζητήσει, με στόχο την εκπόνηση της ως άνω έκθεσης, πρόσθετες πληροφορίες σύμφωνα με το άρθρο 6 της οδηγίας 91/692/ΕΟΚ·
(4) ότι η επόμενη τριετής έκθεση θα καλύψει την περίοδο 2000 έως και το 2002·
(5) ότι τα μέτρα που προβλέπονται στην παρούσα απόφαση είναι σύμφωνα με τη γνώμη της επιτροπής η οποία συγκροτήθηκε δυνάμει του άρθρου 6 της οδηγίας 91/692/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Εγκρίνεται το ερωτηματολόγιο που επισυνάπτεται στην παρούσα απόφαση και αφορά τον κανονισμό (ΕΟΚ) αριθ. 259/93.
Άρθρο 2
1. Τα κράτη μέλη χρησιμοποιούν το επισυναπτόμενο ερωτηματολόγιο προκειμένου να παράσχουν πληροφορίες στην Επιτροπή, ετησίως και πέραν των ήδη υφιστάμεων υποχρεώσεων δυνάμει του άρθρου 41 παράγραφος 1 του κανονισμού (ΕΟΚ) αριθ. 259/93 που προβλέπουν την αποστολή στην Επιτροπή αντιγράφου της ετήσιας έκθεσης που συντάσσεται δυνάμει του άρθρου 13 παράγραφος 3 της σύμβασης της Βασιλείας.
2. Οι ετήσιες πληροφορίες που παρέχονται βάσει του παρόντος ερωτηματολογίου διαβιβάζονται πριν το τέλος έκαστου ημερολογιακού έτους για το προηγούμενο ημερολογιακό έτος. Η πρώτη έκθεση βάσει του παρόντος ερωτηματολογίου καλύπτει δεδομένα για το έτος 2000 και θα υποβληθεί πριν από το τέλος του έτους 2001.
Άρθρο 3
Η απόφαση αυτή θα επανεξετασθεί το 2004 με γνώμονα την πείρα από την εφαρμογή του κανονισμού (ΕΟΚ) αριθ. 259/93 του Συμβουλίου, βάσει των εκθέσεων που θα συγκεντρωθούν δυνάμει της παρούσας απόφασης.
Άρθρο 4
Η παρούσα απόφαση απευθύνεται στα κράτη μέλη.
Βρυξέλλες, 3 Ιουνίου 1999.

Labels: 12
8
20